ATBALSTA PIEŠĶIRŠANAS KRITĒRIJI ATBALSTA IZMANTOŠANAS KĀRTĪBA

* 1. **ATBALSTA PIEŠĶIRŠANA KOPIENĀM ATBILSTOŠI 4.1.1. PUNKTAM (IZŅEMOT MAZAS VĒRTĪBAS PIETEIKUMUS)**
  2. Atbalsts kopienām atbilstoši Noteikumu 4.1.1 punktam (izņemot Atbalstu Mazas vērtības pieteikumiem) tiek piešķirts pēc tālāk norādītajiem kritērijiem:

|  |  |  |
| --- | --- | --- |
|  | **Kritērijs** | **Piešķiramās balles** |
|  | **Kvalitāte** – Pieteikumā norādītās aktivitātes, projekta vai iniciatīvas mērķu un uzdevumu reālums, īstenojamība, izmantojamība. Pretendentam ir pietiekama pieredze un pietiekami cilvēkresursi projekta, aktivitātes vai iniciatīvas īstenošanai. Skaidra un reāla aktivitātes, projekta vai iniciatīvas radītā vērtība kopienai, reģionam dotais labums. Pieteikumā norādītais projekts, aktivitāte vai iniciatīva veicina Atbalsta sniedzēja un Pretendenta ilgtermiņa sadarbību. | 0–3 balles |
| 1.1.2. | **Pārskatāmība, atklātība** – Pretendenta darbības pārskatāmība, atklātība, t.i., tiek nodrošināta atklātas un pārskatāmas informācijas sniegšana par savu darbību, Atbalsta izmantošanu, ir paredzēti dažādu iespējamo risku pārvaldības līdzekļi. |
| 1.1.3. | **Rezultātu un rādītāju pamatotība** – Pieteikumā norādītās aktivitātes, projekta vai iniciatīvas radītās vērtības, sasniedzamo rādītāju un rezultātu skaidrība, reālums, iespēja skaidri izmērīt rezultāta sasniegšanu, definēto īstenošanas posmu un termiņu reālums, detalizētas un adekvātas tāmes atbilstoši normāliem tirgus apstākļiem (vismaz divu dažādu tirgus dalībnieku) vai prelimināri preču piegādātāju (pakalpojumu sniedzēju) komercpiedāvājumi (vismaz no diviem dažādiem tirgus dalībniekiem) un (vai) cenu aptaujas kopsavilkumi (vismaz no diviem dažādiem tirgus dalībniekiem). Ir paredzēti reāli projekta, aktivitātes vai iniciatīvas mērķu sasniegšanas novērtēšanas līdzekļi un kritēriji. |
| 1.1.4. | **Atbilstība Grupas ilgtspējīgas attīstības principiem** – vides aizsardzībā un (vai) attiecībās ar darbiniekiem un sabiedrību, un (vai) darbībā tirgū. |
| 1.1.5. | **Ietekme** – Atbalsts tiek prioritēts pēc attāluma starp Parkā esošajām elektrostacijām un Atbalsta objektu. | 1–3 balles |
| 1.1.6. | **Parka izmērs** – Atbalsts tiek prioritēts pēc projekta izmēra (attiecas uz attīstāmu Parku). |
| 1.1.7. | **Parka attīstības līmenis** – Atbalsts tiek prioritēts pēc projekta attīstības līmeņa (attiecas uz Parku attīstības stadijā). | 2–3 balles |
| 1.1.8. | **Atbalsta objekts** – Atbalsts tiek prioritēts atkarībā no Atbalsta objekta: | par katru kritēriju var tikt piešķirtas 3 papildu balles |
| 1.1.8.1. | energoefektivitāte; un (vai) |
| 1.1.8.2. | atjaunojamās enerģijas ražošana un (vai) attīstīšana, un (vai) |
| 1.1.8.3. | ieguldījums vides aizsardzības un klimata pārmaiņu mazināšanā; un (vai) |
| 1.1.8.4. | orientācija uz pakalpojumu un darbavietu radīšanu; un (vai) |
| 1.1.8.5. | orientācija uz sociālo, veselības, uzņēmējdarbības vai zinātnes, tehnoloģiju, inženierzinātņu un matemātikas kompetenču uzlabošanu sabiedrībā. |
| 1.1.8.6. | **Partnerība** – Atbalsts tiek prioritēts, ņemot vērā Pretendenta sadarbību ar reģionālajām, nacionālajām un (vai) starptautiskajām organizācijām. |
| 1.1.8.7. | **Finansējums** – Atbalsts tiek prioritēts, ņemot vērā to, vai Pretendentam ir vismaz 10 % (desmit procentu) no projekta īstenošanai vajadzīgās summas no citiem finansējuma avotiem. |

* 1. Pieteikumi tiek vērtēti un balles tiek piešķirtas pēc Noteikumu Pielikuma Nr. 10. *Atbalsta kopienām pieteikumu un mazas vērtības pieteikumu vērtēšanas anketa.* Vērtējot Pieteikumu, tiek summēts kopējais ballu skaits par visiem Atbalsta piešķiršanas kritērijiem. Maksimālā kopējā ballu summa, ko var savākt (kad Pieteikumu vērtē visi Vērtēšanas komitejas locekļi), tiek aprēķināta, saskaitot maksimāli iespējamās balles par visiem Atbalsta piešķiršanas kritērijiem un reizinot šo summu ar Vērtēšanas komitejas locekļu skaitu.

1. **ATBALSTA PIEŠĶIRŠANA MAZAS VĒRTĪBAS PIETEIKUMIEM**
   1. Atbalsts kopienām pēc Mazas vērtības pieteikumiem tiek piešķirts pēc tālāk norādītajiem kritērijiem:

|  |  |  |
| --- | --- | --- |
|  | **Kritērijs** | **Piešķiramās balles** |
|  | Kvalitāte – Pieteikumā norādītās aktivitātes vai projekta mērķu un uzdevumu reālums, īstenojamība. Skaidra un reāla aktivitātes vai projekta kopienai radītā vērtība. Pieteikumā norādītais projekts, aktivitāte vai iniciatīva veicina Atbalsta sniedzēja un Pretendenta ilgtermiņa sadarbību. | 0–3 balles |
| 2.1.2. | Pārskatāmība, atklātība – Pretendents nodrošina atklātu un pārskatāmu informācijas sniegšanu par Atbalsta izmantošanu. |
| 2.1.3. | Rezultātu un rādītāju pamatotība – Pieteikumā norādītās darbības vai projekta radītās vērtības skaidrība, īstenošanas posmu definējums un termiņu reālums, normāliem tirgus apstākļiem adekvātas aktivitātes vai projekta īstenošanas preliminārās tāmes. |
| 2.1.4. | Atbilstība Grupas ilgtspējīgas attīstības principiem – vides aizsardzībā un (vai) attiecībās ar darbiniekiem un sabiedrību, un (vai) darbībā tirgū. |

* 1. Pieteikumi tiek vērtēti un balles tiek piešķirtas pēc Noteikumu Pielikuma Nr. 10. *Atbalsta kopienām pieteikumu un mazas vērtības pieteikumu vērtēšanas anketa.* Vērtējot Pieteikumu, tiek summēts kopējais ballu skaits par visiem Atbalsta piešķiršanas kritērijiem. Maksimālā kopējā ballu summa, ko var savākt (kad Pieteikumu vērtē visi Vērtēšanas komitejas locekļi), tiek aprēķināta, saskaitot maksimāli iespējamās balles par visiem Atbalsta piešķiršanas kritērijiem un reizinot šo summu ar Vērtēšanas komitejas locekļu skaitu.

1. **ATBALSTA PIEŠĶIRŠANA STIPINDIJĀM ATBILSTOŠI NOTEIKUMU 4.1.2. PUNKTAM**
   1. **Ja Pretendents ir Augstskola, Atbalsts stipendijām atbilstoši Noteikumu 4.1.2. punktam tiek piešķirts pēc tālāk norādītajiem kritērijiem**:

|  |  |  |
| --- | --- | --- |
|  | **Kritērijs** | **Piešķiramās balles** |
|  | Pretendenta īstenoto akreditētā (-o) Svarīgā (-o) studiju virziena (-u) pilna laika maģistrantūras studiju popularizēšanai un pievilcības palielināšanai paredzēto Pretendenta īstenoto projektu vai aktivitāšu skaits akadēmiskā gada laikā līdz tam akadēmiskajam gadam, kuram tiek prasīts Atbalsts; ar īstenoto (-ajiem) projektu (-iem) vai aktivitātēm panāktā publicitāte, radītā vērtība un tās reālums. | 0–6 balles |
|  | Kopējais akreditētā (-o) Svarīgā (-u) studiju virziena (-u) maģistrantūras studiju programmu skaits, kurās tiek uzņemti studenti tajā akadēmiskajā gadā, kurā tiek prasīts Atbalsts. | 2–6 balles |
|  | Kopējais studentu skaits, kas akadēmiskajā gadā, kas ir pirms tā akadēmiskā gada, kuram tiek prasīts Atbalsts, ir iestājušies Pretendenta īstenotā (-o) akreditētā (-o) Svarīgā (-o) studiju virziena (-u) pilna laika maģistrantūras studiju pirmajā kursā. | 0–6 balles |
| 3.1.4. | Kopējā vidējā atzīme visiem studentiem, kas akadēmiskajā gadā, kas ir pirms tā akadēmiskā gada, kuram tiek prasīts Atbalsts, ir iestājušies Pretendenta īstenotā (-o) akreditētā (-o) Svarīgā (-o) studiju virziena (-u) pilna laika maģistrantūras studiju pirmajā kursā. | 0–6 balles |
| 3.1.5. | Akadēmiskajā gadā pirms tā akadēmiskā gada, kas ir pirms akadēmiskā gada, kuram tiek prasīts Atbalsts, Pretendenta īstenotā akreditētā Svarīgā studiju virziena pēdējās akreditācijas vērtējums ballēs vai visu Pretendenta īstenoto akreditēto Svarīgo studiju virzienu pēdējās akreditācijas vidējais vērtējums ballēs, ja Pretendents īstenojis vairāk nekā 1 (vienu) akreditētu Svarīgā studiju virziena studiju programmu. | 1–6 balles |

* 1. Pieteikumi tiek vērtēti un balles tiek piešķirtas pēc Noteikumu Pielikuma Nr. 11. *Atbalsta stipendijām pieteikumu vērtēšanas anketa (ja pretendents ir augstskola)*. Vērtējot Pieteikumu, tiek summēts kopējais ballu skaits par visiem Atbalsta piešķiršanas kritērijiem. Maksimālā kopējā ballu summa, ko var savākt (kad Pieteikumu vērtē visi Vērtēšanas komitejas locekļi), tiek aprēķināta, saskaitot maksimāli iespējamās balles par visiem Atbalsta piešķiršanas kritērijiem un reizinot šo summu ar Vērtēšanas komitejas locekļu skaitu.
  2. **Ja Pretendents ir specializēts fonds, kas sniedz atbalstu un (vai) citu palīdzību Svarīgajos virzienos studējošajiem studentiem, Atbalsts Noteikumu 4.1.2. punktā paredzētajām stipendijām tiek piešķirts pēc tālāk norādītajiem kritērijiem:**

|  |  |  |
| --- | --- | --- |
|  | **Kritērijs** | **Piešķiramās balles** |
|  | Pretendents ir noslēdzis sadarbības līgumus un (vai) citas sadarbības vienošanās ar Augstskolām, kas īsteno akreditētas Svarīgo studiju virzienu studiju programmas. | 0–3 balles |
|  | Pretendentam ir skaidras, pārskatāmas stipendiju piešķiršanas iekšējās procedūras un (vai) kārtība. | 0–2 balles |
|  | Pretendenta stipendiju piešķiršanas procedūras nodrošina, lai stipendiju sadalē studentiem tiktu ievēroti šī Pielikuma 3.5.–3.6. punktā norādītie kritēriji. | 0–2 balles |
|  | Pretendentam ir skaidra komunikācijas stratēģija par stipendiju sadali. | 0–2 balles |
|  | Pretendentam ir pieredze stipendiju sadalē studentiem. | 0–3 balles |

* 1. Pieteikumi tiek vērtēti un balles tiek piešķirtas pēc Noteikumu Pielikuma Nr. 12. *Atbalsta stipendijām pieteikumu vērtēšanas anketa (ja Pretendents ir specializēts fonds)*. Vērtējot Pieteikumu, tiek summēts kopējais ballu skaits par visiem Atbalsta piešķiršanas kritērijiem. Maksimālā kopējā ballu summa, ko var savākt (kad Pieteikumu vērtē visi Vērtēšanas komitejas locekļi), tiek aprēķināta, saskaitot maksimāli iespējamās balles par visiem Atbalsta piešķiršanas kritērijiem un reizinot šo summu ar Vērtēšanas komitejas locekļu skaitu. Atbalsts tiek piešķirts Pretendentam, kas savācis visvairāk ballu.
  2. **Studentiem izvirzītās prasības.** 
     1. Studentam, kas vēlas saņemt stipendiju:
        1. ir jāstudē akreditētā Augstskolas Svarīgā studiju virziena pilna laika maģistrantūras programmā;
        2. nedrīkst būt saņēmis citas vārda stipendijas un (vai) mērķstipendijas no citiem uzņēmējdarbības subjektiem;
        3. nedrīkst būt tuvs Atbalsta sniedzēja vienpersonisku un (vai) koleģiālu pārvaldes institūciju radinieks (par tuviem radiniekiem tiek uzskatīti vecāki un bērni, vecvecāki un mazbērni, brāļi un māsas).
  3. **Kritēriji stipendiju piešķiršanai studentiem:**

|  |  |  |
| --- | --- | --- |
|  | **Kritērijs** | **Piešķiramās balles**  (par katru kritēriju saņemtās balles tiek summētas) |
| 3.6.1. | Studenta pēdējā akadēmiskā gada vidējais gada vērtējums. | 6 balles tiek piešķirtas, ja vidējais vērtējums ir lielāks par 9.  5 balles tiek piešķirtas, ja vidējais vērtējums ir lielāks par 8.  4 balles tiek piešķirtas, ja vidējais vērtējums ir lielāks par 7.  3 balles tiek piešķirtas, ja vidējais vērtējums ir lielāks par 6.  0 balles tiek piešķirtas, ja vidējais vērtējums ir mazāks par 6. |
| 3.6.2. | Students pēdējo 12 (divpadsmit) mēnešu laikā ir piedalījies kāda projekta īstenošanā un (vai) attīstīšanā vai citos brīvprātīgos pasākumos atjaunojamo resursu enerģētikas jomā. | 4 balles tiek piešķirtas, ja students pēdējo 12 mēnešu laikā atjaunojamās enerģijas resursu jomā ir īstenojis divus vai vairāk projektus un (vai) piedalījies divos vai vairākos brīvprātīgos pasākumos un iesniedz to apliecinošus dokumentus.  3 balles tiek piešķirtas, ja students pēdējo 12 mēnešu laikā atjaunojamās enerģijas resursu jomā ir īstenojis divus vai vairāk projektus un (vai) piedalījies divos vai vairākos brīvprātīgos pasākumos un iesniedz to apliecinošus dokumentus.  0 balles tiek piešķirtas, ja students pēdējo 12 mēnešu laikā atjaunojamo resursu enerģētikas jomā nav veicis nekādas projektu aktivitātes un nav piedalījies brīvprātīgos pasākumos. |
| 3.6.3. | Studenta bakalaura darba tēma ir atjaunojamo resursu enerģētikas jomā. | 3 balles tiek piešķirtas, ja studenta bakalaura darba tēma ir atjaunojamo resursu enerģētikas jomā.  0 balles tiek piešķirtas, ja studenta bakalaura darba tēma nav atjaunojamo resursu enerģētikas jomā. |

* 1. **Stipendiju piešķiršanas procedūras un Atbalsta izmantošanas kārtība ir spēkā, ja Pretendents ir Augstskola.**
     1. Atbalsta saņēmējam 10 (desmit) kalendāro dienu laikā pēc akadēmiskā gada , kuram tiek prasīts Atbalsts, sākuma pa saviem informācijas izplatīšanas kanāliem ir jāpaziņo sava (-u) akreditētā (-o) Svarīgā (-o) studiju virziena (-u) studentiem (vai citādi jāinformē studenti) par:
        1. iespēju pieteikties stipendijām,
        2. stipendiju piešķiršanas kritērijiem,
        3. prasībām studenta stipendijas pieteikumam,
        4. pieteikuma iesniegšanas termiņiem.
     2. Atbalsta saņēmējs var noteikt termiņu, kas nav ilgāks par 10 (desmit) kalendārajām dienām, kurā studenti var iesniegt pieteikumu stipendijai. Atbalsta saņēmējam ir jāinformē studenti, ka stipendijas pieteikumā studentiem ir jāiesniedz informācija (dati, apliecinājumi, dokumenti), kas pamato studenta atbilstību Pielikuma 3.5. punktā noteiktajām prasībām un Pielikuma 3.6. punktā noteiktajiem stipendiju piešķiršanas kritērijiem; iesniedzamais stipendijas pieteikums ir jāparaksta studentam, kas to iesniedz.
     3. Atbalsta saņēmējam ir jānodrošina, ka Atbalsta saņēmēja izveidotā komisija vai norīkotais (-ie) darbinieks (-i) 10 (desmit) kalendāro dienu laikā pēc pieteikumu iesniegšanas termiņa beigām izvērtē pieteikumus iesniegušo studentu atbilstību šajā Pielikumā noteiktajām prasībām un stipendiju piešķiršanas kritērijiem un pieņem lēmumu par stipendiju piešķiršanu studentiem.
     4. Stipendijas tiek piešķirtas tiem šajā Pielikumā noteiktajām prasībām atbilstošajiem studentiem, kas, vērtējot viņu atbilstību stipendiju piešķiršanas kritērijiem, ir savākuši lielāko ballu skaitu.
     5. Atbalsta saņēmējam 10 (desmit) kalendāro dienu laikā pēc lēmuma pieņemšanas par stipendiju piešķiršanu konkrētiem studentiem ir:
        1. jāinformē katrs pieteikumu iesniegušais students par lēmumu piešķirt vai nepiešķirt viņam stipendiju;
        2. jāinformē studenti, kuriem ir piešķirtas stipendijas, par iespēju piekrist vai nepiekrist, ka Atbalsta sniedzējs apstrādā studenta personas datus tiesību aktos noteiktajā kārtībā;
        3. jāiesniedz Atbalsta sniedzējam saņemtā studentu piekrišana / nepiekrišana personas datu apstrādei;
        4. jāsniedz Atbalsta sniedzējam informācija par stipendiju piešķiršanu vai nepiešķiršanu.
     6. Stipendiju piešķiršanai un maksāšanai jābūt noformētai tā, lai Atbalsta saņēmējs, atskaitoties par Atbalsta izmantošanu, varētu dokumentāli apliecināt stipendiju piešķiršanu un maksāšanu konkrētiem studentiem.
  2. **Stipendiju piešķiršanas procedūras un Atbalsta izmantošanas kārtība ir spēkā, ja Pretendents ir specializēts fonds, kas sniedz atbalstu un (vai) citu palīdzību Svarīgajā virzienā studējošajiem studentiem.**
     1. Atbalsta saņēmējam ir jānodrošina, lai stipendijas tiktu piešķirtas studentiem, kas atbilst šī Pielikuma 3.5. punktā noteiktajām prasībām un Pielikuma 3.6. punktā noteiktajiem stipendiju piešķiršanas kritērijiem un, vērtējot viņu atbilstību stipendiju piešķiršanas kritērijiem, ir saņēmuši lielāko ballu skaitu.
     2. Atbalsta saņēmējam ir jāsniedz Atbalsta sniedzējam informācija par stipendiju piešķiršanu vai nepiešķiršanu.
     3. Stipendiju piešķiršanai un maksāšanai jābūt noformētai tā, lai vajadzības gadījumā Atbalsta saņēmējs, atskaitoties par Atbalsta izmantošanu, varētu dokumentāli apliecināt stipendiju piešķiršanu un maksāšanu konkrētām Augstskolām un (vai) studentiem.